El Mal Querer

El Mal Querer (בעברית: הרצון הרע) הוא אלבום האולפן השני של הזמרת-יוצרת הספרדייה, רוסליה. הוא יצא לאור ב-2 בנובמבר 2018 תחת הוצאת קולומביה רקורדס.

== רקע והוצאה ==
רוסליה, למרות שלמשפחתה אין קשר לאנדלוסיה או לפלמנקו, גילתה את מוזיקת הפלמנקו דרך אנשים שהיו מאזינים לה בפארק בו הייתה מבקרת, שם התנגנה מוזיקה אנדלוסית לצד ז'אנרים אחרים. זה עורר את אהבתה לפלמנקו, והיא החלה ללמוד ולבצע פלמנקו מגיל 13.<ref name=":2"></ref> אלבום הבכורה שלה, Los Ángeles, שיצא בשנת 2017, כלל שירי פלמנקו מופשטים עם עיבודים מינימליסטיים. האלבום זכה לשבחי המבקרים ותויג כ"אינדי פלמנקו" או "היפסטרי" בשל השילוב שלו בין פלמנקו מסורתי ואלמנטים של מוזיקה אלטרנטיבית.<ref name=":2" /> האלבום בילה 55 שבועות לא רצופים במצעד המכירות הספרדי.<ref name=":3"></ref> מלבד עבודותיה כסולנית, רוסליה שיתפה פעולה עם סי טנגנה ברצועה "Antes de morirme", שהפכה ללהיט רדום.<ref name=":3" /> "Brillo", שיתוף הפעולה של רוסליה עם ג'יי באלווין, למרות שלא זכה לקידום כסינגל, צבר פופולריות והפך לאחד השירים שהתקבלו הכי טוב מאלבומו של ג'יי באלווין, Vibras.<ref name=":3" />

תהליך ההקלטה של האלבום החל בסוף 2016 כאשר רוסליה עבדה על פרויקט סיום התואר שלה עבור מכללת קטלוניה למוזיקה. היא שיתפה פעולה עם המוזיקאי הספרדי אל גווינצ'ו ופיתחה את הקונספט של האלבום עם חברתה פרן אצ'גאריי, תוך שהיא שואבת השראה מהרומן האוקסיטני האנונימי, "פלמנקה", כדי לעצב את קו העלילה של האלבום. כל שיר באלבום מייצג פרק מהסיפור המסופר ברומן. למרות היותה אמנית עצמאית עם משאבים מוגבלים, רוסליה השקיעה סכום משמעותי מכספה בפרויקט, ואף הסתכנת בפשיטת רגל. היא הייתה נחושה ליצור ייצוג אישי ואותנטי של המסורת שאליה הייתה אובססיבית. האלבום הוקלט ברובו בדירתו של אל גווינצ'ו בברצלונה באמצעות ציוד בסיסי כמו מחשב, מיקרופון וממשק אודיו.

רוסליה בחרה בגישה ייחודית לחשוף את פרטי אלבומה על ידי הצגתו על מסך ענק בכיכר טיימס, אחד מיעדי התיירות הפופולריים ביותר בניו יורק.<ref name=":0"></ref> רוסליה שיתפה סרטון בטוויטר המציג את עטיפת האלבום, הכוללת תמונה שלה בזרועות שלובות ולובשת טוניקה לבנה. התמונה המסתובבת חושפת גם את תאריך יציאת האלבום, שנקבע ל-2 בנובמבר 2018.<ref name=":0" /> כדי להבטיח למעריצים שלא מדובר במתיחה, רוסליה העלתה מאוחר יותר סרטון נוסף שבו היא נראית מקליטת את עצמה עם הטלפון הנייד שלה, ומביעה את התרגשותה מחשיפת החדשות.<ref name=":0" />

ב-2 בנובמבר 2018 הוציאה רוסליה את אלבומה השני, El mal querer, שזכה לתשומת לב עולמית משמעותית. רוסליה עבדה באופן עצמאי על האלבום, ללא גיבוי של חברת תקליטים כלשהי.<ref name=":2" />

== קידום ==
סינגל הבכורה מתוך האלבום, "Malamente", יצא לאור ב-30 במאי 2018 ונכנס למצעד הספוטיפיי הספרדי למקום ה-28. הוא גם הגיע למקום הראשון ביוטיוב ספרד עם כמעט 800,000 צפיות זמן קצר לאחר יציאתו.<ref name=":3" />

הסינגל השני מתוך האלבום, "Pienso En Tu Mirá", יצא לאור ב-24 ביולי 2018 וייצב את רוסליה כאייקון פמיניסטי, שכן השיר נחשב להצהרה נגד אלימות מגדרית.<ref name=":4"></ref>

לקידום האלבום, יצאה רוסליה לסיבוב ההופעות "El Mal Querer Tour" שהוא סיבוב ההופעות השני שלה.<ref></ref> סיבוב ההופעות כלל הופעות רבות בערים שונות, כולל וירג'יניה ביץ', טורונטו, ברצלונה, בילבאו ופריז, בין היתר.

== הרכב האלבום ==
האלבום מרחיב את החזון האמנותי של רוסליה, ומשלב אלמנטים של פלמנקו בתוך הפקת פופ. בעוד שהסאונד של האלבום נקשר למוזיקת טראפ, הוא משלב ז'אנרים עכשוויים שונים עם פלמנקו.<ref name=":2" /> האלבום כולל שימוש במערכת התופים Roland TR-808 שנפוצה במוזיקת טראפ, לצד מחיאות פלמנקו מסורתיות בתור כלי הקשה.<ref name=":2" />

=== קונספט ===
מגזין המוזיקה "רולינג סטון" בחר באלבום לאלבום הקונספט העשירי הטוב ביותר בהיסטוריה. המגזין דירג את Good Kid, M.A.A.D City של קנדריק לאמאר כיצירה הקונספטואלית הטובה ביותר, והרשימה כוללת גם אלבומים כמו American Idiot של גרין דיי, The Wall של פינק פלויד, Tommy של The Who, The Black Parade של My Chemical Romance ו-In the Wee Small Hours של פרנק סינטרה בעשירייה הפותחת. הסקירה ציינה לטובה את יכולתה של רוסליה ללכוד את העוצמה והדרמה של יחסי האהבה הרעילים המתוארים באלבום, בהשראת הרומן האוקסיטני מהמאה ה-13, "פלמנקה". היא גם מעריכה את השילוב של R&B, היפ הופ, האפקטים הקוליים ומוזיקה ספרדית מסורתית, בהשפעת ההכשרה האקדמית של רוסליה ב-ESMUC. לפי המגזין, כל שיר באלבום מייצג פרק אחר מאותו רומן. זה מתחיל עם "Malamente", שמרמז על האפלה של סיפור האהבה, ואחריו הזעם של "De aquí no sales", המזוהה עם חלומות הזייתיים יותר ואפקטים קוליים של אופנוע, והכאב של "Bagdad", שמעצים את הכעס של המאזין. האלבום מסתיים ב"A ningún hombre", פואמה לירית של עצמאות ושחרור נשי. הביקורת גם מציינת שהאלבום מציג את התהפוכות הרגשיות של אישה נשואה המדוכאת על ידי קנאתו של הגבר, מנוכרת ובסופו של דבר משתחררת ממערכת היחסים. רוסליה מעניקה מוטו לכל יצירה, מ"מופת" ועד ל-"כוח". עם זאת, המבחר המטאפורי של המלודרמה הזו לא תמיד ברור למאזין, ועמוס בדימויים מהמאה ה-13, שרוסליה ציינה כהשראה שלה. התחכום הלירי, שרחוק מהסלנג העכשווי מרחיק את הסיפור מההווה. עם זאת, הסקירה מתארת את האלבום כיוצא דופן, כשרוסליה צועדת במיומנות על חבל דק.<ref></ref>

האלבום זכה לשבחים על הקוהרנטיות הרעיונית והמבנית שלו, כשלכל שיר ומילים יש משמעות מכוונת.<ref name=":1"></ref>

עטיפת האלבום, שנוצרה על ידי פיליפ קוסטיק, מציגה תמונה של רוסליה מרחפת על עננים, עירומה וזרועותיה פרושות, לובשת שכמייה לבנה וממוסגרת בכתר מוזהב. לדימויים יש צביון דתי, ועיצובם דומה לסגנון של קלפי טארוט.<ref name=":0" />

== ביקורות ==
האלבום זכה לשבחי ביקורת נרחבים על מקוריותו וגישתו הנסיונית בז'אנרים שונים של מוזיקה.<ref name=":2" /> את הצלחת האלבום אפשר לייחס לסאונד הייחודי שלו, לקולה הכובש והנוכחות הבימתית של רוסליה ולאופיו הרעיוני של האלבום, שבו כל שיר תורם לנרטיב הכולל.<ref name=":2" /> האלבום קיבל ציון של 89 מתוך 100 באתר Metacritic.

בביקורת שהתפרסמה במגזין "הגרדיאן", האלבום תואר כבעל כפוטנציאל רב עוצמה ומורכב, שמציג את הכישרון של רוסליה כאמנית חדשה ואדירה. האלבום בולט בזכות השילוב שלו של פלמנקו, פופ לטיני, R&B ואלמנטים אלקטרוניים. המבקר משבח את השירה העוצמתית והמרגשת של רוסליה, ומציין את סגנונה הווקאלי הייחודי שהושפע מהמוזיקה המזרח תיכונית. אופיו הניסיוני וההרפתקני של האלבום בולט, כששיתוף פעולה עם המפיק אל גווינצ'ו מוסיף לסאונד החקרני שלו. למרות היותו אלבום קונספט, העוצמה של המוזיקה מתעלה על מחסומי השפה, ומושכת את המאזינים ללא קשר להבנתם את הספרדית. הסקירה מסתיימת בקביעה שהאלבום משמש ככרטיס ביקור לאמנית ייחודית ומוכשרת, המבדיל את רוסליה מנוף הפופ הלטיני הנוכחי.<ref></ref>

בסקירה שהתפרסמה ב"פיצ'פורק", דנו במושג "הבס הגלובלי" ובהשפעתו על שימור הייחודיות של תרבויות מוזיקה מקומיות אל מול ההומוגניות. היא מציגה את האלבום כדוגמה מוצלחת לגישור על הפער בין פלמנקו, היסטוריה קטלאנית ו-R&B עכשווי. האלבום זוכה לשבחים על שילוב חלק של המלודרמה האופיינית לפלמנקו עם סיפור קורע לב וסימפולים של ג'סטין טימברלייק וארתור ראסל. המבקר מדגיש את יכולתה של רוסליה לשמור על הידע שלה באמנות קלאסית מלימודיה, תוך שילוב סינת'ים מבריקים, סווינג היפ-הופ ומרכיבים עממיים. הנרטיב של האלבום מבוסס על רומן מהמאה ה-13, ויכולותיה הווראליות של רוסליה ראויים לשבח. בסך הכל, האלבום מתואר כמרגש, מולחן בלהט ובולט במסורת הבס העולמית כמו גם בתחום הפופ והניסיוני.<ref></ref>

=== שבחים ופרסים ===
רוסליה עשתה היסטוריה בטקס פרסי הגראמי הלטיני כשזכתה בשני פרסים על הסינגל "Malamente" מתוך חמש מועמדויות, ובכך הפכה לאמנית הספרדית עם מספר פרסי הגראמי הלטיני הגבוה ביותר עבור יצירה אחת. נינה פסטורי, רוסריו פלורס ומאלה רודריגז זכו גם כן במספר פרסי גראמי לטיני, אך למהדורות או אלבומים שונים.<ref name=":4" />

== רשימת רצועות ==

== מיקומי שיא ==

=== מצעדי סוף שנה ===

== תארים ==
{| class="wikitable sortable"
!מדינה
!תואר
!עותקים
|-
! (PROMUSICAE)<ref></ref>
|פלטינה 3×
|120,000
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי 2018
קטגוריה:אלבומי קונספט
קטגוריה:אלבומים בספרדית
קטגוריה:פלמנקו
קטגוריה:אלבומי פופ
קטגוריה:אלבומי חברת קולומביה רקורדס